
	ACTA (EXTRACTE)


	Expedient núm.: 
	Òrgan col·legiat: 

	JGL/2018/51 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	27 de desembre de 2018 

	Durada 
	des de les 12.00 fins a les 13.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Montserrat Codina i Serra


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Ramon Xandri i Solé, 2n tinent d’alcaldia
Maria Isabel Roca i Guitart, 4a tinenta d’alcaldia
Sara Alarcón i Postils, regidora de Cultura
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 39/2019. Associació de Familiars de Malalts d’Alzheimer i altres demències del Bages, Berguedà i Solsonès (AFABBS) – ajut econòmic

	Favorable
	Tipus de votació: unanimitat

	Vista la sol·licitud presentada i subscrita pel representant de l’Associació de Familiars de Malalts d’Alzheimer i altres demències del Bages, Berguedà i Solsonès (AFABBS), en què demana un ajut per pagar les despeses en concepte de lloguer, aigua i electricitat del local, en planta baixa, situat a la plaça de Sant Roc, 1, adaptat per a l’accés dels usuaris;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir un ajut de dos-cents euros al mes (200,00 €) prèvia presentació dels rebuts.


 
	Expedient 46/2019. Associació Amisol – ajut econòmic

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l'Associació Amisol, amb NIF núm. G25021338, en què demana l'ajut que cada any li concedeix l'Ajuntament per ajudar a l'entitat;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir un ajut de quatre mil cinc-cents euros (4.500,00 €).


CONTRACTACIÓ
	Expedient 2279/2018. Contracte menor de subministrament – compra i instal·lació d'un aparell d'aire condicionat per l'Agència de Desenvolupament Local de Solsona i Cardona

	Favorable
	Tipus de votació: unanimitat

	Vist que, mitjançant Provisió d'inici de data 16 de desembre de 2018, es va acreditar la necessitat d'aquest Ajuntament de comprar i instal·lar un aparell d'aire condicionat per l'Agència de Desenvolupament Local de Solsona i Cardona a la sala de treball que dona al Vall Calent; 
Vist que en relació a aquest subministrament es disposa dels pressupostos següents:
- Ramon Armengol Fortó, per un import de 1.945,00 €, més 21% d'IVA.
- Instal·lacions JCB, per un import de 6.525,00 €, més 21% d'IVA.
- Indesol del Solsonès, SL, per un import de 6.310,00 €, més 21% d'IVA.
- Indesol del Solsonès, SL, per un import de 4.890,00 €, més 21% d'IVA;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda: 
Primer. Formalitzar el contracte de subministrament amb el contractista Ramon Armengol Fortó, amb NIF *128T, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 1.945,00 € 
Impostos: 408,45 €
Total: 2.353,45 €.
Segon. L'objecte del present contracte és dur a terme el subministrament de: Comprar i instal·lar un aparell d'aire condicionat per l'Agència de Desenvolupament Local de Solsona i Cardona a la sala de treball que dona al Vall Calent.
El codi CPV és el següent: 39717200-3.
Tercer. Aprovar la despesa corresponent a la prestació d'aquest subministrament, amb càrrec a l'aplicació:
Exercici     Aplicació pressupostària     Import          IVA/IGIC     Total
  2018                4332 22785               1.945,00 €          21%      2.353,45 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


CONVENIS
	Expedient 63/2019. Conveni de col·laboració amb el Consell Comarcal del Solsonès pel funcionament del Pla de Ciutadania i de les Migracions

	Favorable
	Tipus de votació: unanimitat

	Es dona compte del conveni de col·laboració entre el Consell Comarcal del Solsonès i l'Ajuntament de Solsona pel funcionament del Pla de Ciutadania i de les Migracions i que es transcriu tot seguit:
«Conveni de col·laboració entre el Consell Comarcal del Solsonès i l'Ajuntament de Solsona pel funcionament del Pla de Ciutadania i de les Migracions 
Solsona, 27 de desembre de 2018
Reunits
D’una banda, el Sr. Benjamí Puig i Riu, president per delegació del Consell Comarcal del Solsonès, actuant en el seu nom i representació, amb domicili al carrer dels Dominics, 12, Pl. del Consell Comarcal de la ciutat de Solsona.
I d’altra, el Sr. David Rodríguez i González, alcalde i president de l'Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Ambdues parts es reconeixen mútuament, en la qualitat en què intervenen, la capacitat legal necessària per a l’atorgament d’aquest conveni i, a aquest efecte,
Exposen
I. Que arran de les onades migratòries dels darrers anys i del flux important de nouvinguts a la comarca del Solsonès, ja fa temps que s’ha fet necessària l’adopció de polítiques adreçades a les persones nouvingudes. Així, des del Consell Comarcal del Solsonès i l’Ajuntament de Solsona, s’ha considerat la conveniència de disposar de personal qualificat per tal de donar atenció i fomentar la integració de la població immigrant que s’estableix a la ciutat de Solsona.
II. Que amb la finalitat de donar compliment a l’assenyalat en l’apartat anterior, el Consell Comarcal del Solsonès disposa d’una tècnica en polítiques migratòries, la qual dedica una part de la seva jornada laboral a la prestació d’aquests serveis a l’Ajuntament de Solsona, per dur a terme les tasques que tot seguit es detallen:
- Atenció de consultes relacionades amb el fet migratori dels diferents serveis i també dels propis immigrants.
- Gestió dels informes d’adequació d’habitatge, arrelament i d’integració social.
- Organització de diferents activitats: classes d’alfabetització, cursos d’orientació laboral, activitats de sensibilització, etc.
- Sol·licitar i justificar les subvencions que es tramitin pel funcionament del Pla de Ciutadania i Immigració.
III. Que és d’interès del Consell Comarcal i de l’Ajuntament garantir el funcionament del Pla de Ciutadania i de les Migracions, iniciat l’any 2005, per la qual cosa consideren oportú col·laborar en el seu finançament i sol·licitar una subvenció a la Secretaria d’Igualtat, Migracions i Ciutadania, per a fer front, al cost d’aquest professional.
Per tot això, les parts
Acorden
Primer. Aquest conveni té per finalitat reflectir els compromisos de col·laboració entre el Consell Comarcal del Solsonès i l’Ajuntament de Solsona pel finançament del Pla de Ciutadania i de les Migracions.
El cost de la tècnica en polítiques migratòries que realitza les tasques referenciades en la part expositiva, per al present exercici 2018, s’estableix en 35.538,18 euros, dels quals 26.681,00 euros estan finançats pel contracte programa entre el Departament de Treball, Afers Socials i Famílies i el Consell Comarcal dels Solsonès, i la resta anirà a càrrec al 50 % entre l’Ajuntament de Solsona i el Consell Comarcal del Solsonès, és a dir 4.428,59 euros cada entitat.
Segon. La dedicació de la tècnica en polítiques migratòries al Consell Comarcal i a l’Ajuntament serà la que les parts estableixin de mutu acord.
Tercer. La vigència d’aquest conveni s’estableix per a l’exercici 2018 i es prorrogarà, automàticament, d’any en any, i fins a un màxim de tres anys més, llevat que hi hagi denúncia d’alguna de les parts, amb un mes d’antelació. En qualsevol moment abans de la finalització d’aquest termini, les parts podran acordar la seva pròrroga per mutu acord, per un període de fins a quatre anys més.
Durant les pròrrogues la quantitat a aportar per l’Ajuntament i el Consell Comarcal estarà en funció de la subvenció del Departament de Treball, Afers Socials i Famílies, de manera que ambdues entitats locals assumiran per igual la part del cost del professional destinat al Pla de Ciutadania i Immigració que no resti subvencionada.
I en prova de conformitat, una vegada llegit el conveni, les parts signen el present conveni.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 64/2019. Conveni de col·laboració amb el Consell Comarcal del Solsonès per al correcte manteniment de l'Arxiu Històric Comarcal

	Favorable
	Tipus de votació: unanimitat

	Es dona compte del conveni de col·laboració entre el Consell Comarcal del Solsonès i l'Ajuntament de Solsona per al correcte manteniment de l'Arxiu Històric Comarcal i que es transcriu tot seguit:
«Conveni de col·laboració entre el Consell Comarcal del Solsonès i l'Ajuntament de Solsona per al correcte manteniment de l'Arxiu Històric Comarcal
Solsona, 27 de desembre de 2018
Reunits
D’una banda, el Sr. Benjamí Puig i Riu, president per delegació del Consell Comarcal del Solsonès, actuant en el seu nom i representació, amb domicili al carrer dels Dominics, 12, Pl. del Consell Comarcal de la ciutat de Solsona.
I d’altra, el Sr. David Rodríguez i González, alcalde i president de l'Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Ambdues parts es reconeixen mútuament, en la qualitat en què intervenen, la capacitat legal necessària per a l’atorgament d’aquest conveni i, a aquest efecte,
Exposen
I. Que l’Arxiu Històric Comarcal es troba ubicat a la planta superior de l’edifici del Consell Comarcal del Solsonès.
II. Que el Consell Comarcal del Solsonès es fa càrrec de les despeses de manteniment, neteja i subministrament (aigua, llum, calefacció, telèfon...) de l’Arxiu Històric Comarcal.
III. Que el director de l’Arxiu Històric Comarcal, és un funcionari de la Generalitat de Catalunya i que l’Arxiu Històric Comarcal disposa de personal contractat pel Consell Comarcal del Solsonès, que presta servei a l’esmentat arxiu.
IV. Que és d’interès per al Consell Comarcal del Solsonès i l’Ajuntament de Solsona, cooperar conjuntament per tal d’incentivar el servei que realitza l’Arxiu Històric Comarcal.
V. Que els habitants de la ciutat de Solsona i de la comarca fan nombroses consultes a l’Arxiu Històric Comarcal.
VI. Que l’Arxiu Històric Comarcal és una important font d’informació històrica, tant pel que fa de la ciutat de Solsona com de la comarca.
VII. Que des de l’any 2008 el Consell Comarcal del Solsonès i l’Ajuntament de Solsona, col·laboren conjuntament per al correcte manteniment de l’arxiu.
Per tot això, les parts
Acorden
Primer. El Consell Comarcal del Solsonès continuarà fent-se càrrec de les despeses assenyalades a la part expositiva.
Segon. L’Ajuntament de Solsona aportarà la quantitat de 15.000,00 €, necessaris per al correcte manteniment de l’Arxiu Històric Comarcal.
Tercer. Aquest conveni es fixa per a l’exercici 2018 i es prorrogarà, automàticament, d’any en any, i fins a un màxim de tres anys més, llevat que hi hagi denúncia d’alguna de les parts, amb un més d’antelació. En qualsevol moment abans de la finalització d’aquest termini, les parts podran acordar la seva pròrroga per mutu acord, per un període de quatre anys més.
I en prova de conformitat, una vegada llegit el conveni, es firma al lloc i data indicats a l’encapçalament, per duplicat i a un sol efecte.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


	Expedient 70/2019. Conveni de col·laboració amb el Centre Sanitari del Solsonès, FPC, per a la gestió i funcionament del tanatori

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i el Centre Sanitari del Solsonès, FPC, per a la gestió i funcionament del tanatori i que es transcriu tot seguit:
«Conveni de col·laboració entre l'Ajuntament de Solsona i el Centre Sanitari del Solsonès, FPC, per a la gestió i funcionament del tanatori
Solsona, 27 de desembre de 2018
Reunits
D’una banda, el senyor David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer Castell de la ciutat de Solsona.
D’altra, la senyora M. Pilar Fons i Solé, presidenta executiva del Centre Sanitari del Solsonès, FPC, actuant en el seu nom i representació, amb domicili a la Plaça Antoni Guitart, 1 de la ciutat de Solsona.
Les parts es reconeixen mútuament, en la qualitat en què intervenen la capacitat d’obrar necessària per atorgar aquest conveni i, aquest efecte,
Manifesten
1. Que és voluntat de l’Ajuntament de Solsona i el Centre Sanitari del Solsonès, FPC, la col·laboració conjunta en la prestació del servei de tanatori situat a la planta soterrània de les dependències del Centre Sanitari del Solsonès i que consta d’un vestíbul d’accés, un despatx o administració, una sala comuna, serveis i altres tres sales amb cambra mortuòria cadascuna.
2. Que els subministraments de llum, aigua, gas-oil, etc., necessaris pel funcionament del tanatori són pagats pel Centre Sanitari del Solsonès, així com també el servei de neteja que es duu a terme a través d’una empresa contractada per dita entitat a totes les seves dependències.
3. Que el present conveni pretén ser un document per mitjà del qual les parts manifesten els seus compromisos de cooperació en l’activitat assenyalada en l’apartat primer concretant les drets i obligacions a assumir per cadascuna.
En conseqüència i de conformitat amb el manifestat anteriorment, acorden formalitzar aquest conveni de col·laboració, el qual es regirà per les següents:
Clàusules
Primera. L’objecte d’aquest conveni és la col·laboració i cooperació entre l’Ajuntament de Solsona i el Centre Sanitari del Solsonès, FPC, en la prestació del servei de tanatori situat a les dependències d’aquest últim. 
Segona. El Centre Sanitari del Solsonès, FPC, organisme autònom del Consell Comarcal del Solsonès, cedeix a l’Ajuntament de Solsona, que l’accepta, la gestió i el funcionament del tanatori situat a la planta soterrània del Centre Sanitari del Solsonès, FPC.
Tercera. L’ajuntament de Solsona contribuirà econòmicament, amb la quantitat de 9.000,00 euros anuals, en les despeses ocasionades pels subministraments de llum, aigua, gas-oil, etc., les que s’originin pel servei de neteja que es dugui a terme a les dependències del tanatori, així com també en el pagament de la part que correspongui de l’assegurança de responsabilitat civil del tanatori contractada a l’efecte.
Quarta. Aquest conveni restarà vigent fins el dia 31 de desembre de 2018 i es podrà prorrogar d’any en any, i fins a tres anys més, amb el corresponent increment de l’IPC de Catalunya, tret que hi hagi denúncia d’alguna de les parts manifesta, amb un mes d’antelació. En qualsevol moment abans de la finalització d’aquest termini, les parts podran acordar la seva pròrroga per mutu acord, per un període de fins a quatre anys més.
Així mateix es podrà revisar a proposta de qualsevol de les parts i es modificaran aquells punts que es considerin oportuns, amb l’acord previ d’ambdues parts.
Cinquena. Les parts se sotmetran en totes aquelles qüestions litigioses que sorgeixin respecte el compliment d’aquest conveni a la jurisdicció contenciosa administrativa.
I perquè consti, i en prova de conformitat, les parts signen el present document.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


ESPORTS
	Expedient 38/2019. Futbol Base Solsona Arrels - CF Solsona – utilització instal·lacions camp de futbol

	Favorable
	Tipus de votació: unanimitat

	Vista la sol·licitud presentada i subscrita pel representant del Futbol Base Solsona Arrels i del CF Solsona en què demana poder accedir a les instal·lacions del camp de futbol el dia 30 de desembre, de les 10.00 a les 13.00 hores, per tal de celebrar un matí d'intercanvi de cromos de l'àlbum que han editat;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunica al sol·licitant que s'haurà de deixar el material esportiu i les instal·lacions en les mateixes condicions que les han trobat.


GOVERNACIÓ
	Expedient 2317/2018. Parròquia de Solsona – permís per col·locar una pancarta durant els mesos de gener i febrer de 2019

	Favorable
	Tipus de votació: unanimitat

	Vista la sol·licitud presentada i subscrita per Mn. Lluís Tollar i Puig, rector de la Parròquia Mare de Déu de la Mercè de Solsona, en què demana autorització per posar una pancarta al passeig de Sant Antoni Maria Claret, els mesos de gener i febrer de 2019, per anunciar els sopars Alpha que organitza la parròquia;
Vist l’informe 357/2018 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, sempre que la pancarta es col·loqui a l'alçada suficient per no crear problemes.


 
	Expedient 2251/2018. Escola El Vinyet – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per la directora de l'Escola El Vinyet, en què demana que es talli la circulació de vehicles a la plaça Major el dia 20 de desembre, de les 14.30 a les 17.30 hores, per celebrar el moment especial de l'hivern;
Vist l'informe 349/2018 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunicar a la sol·licitant que s'ha de tenir en compte que s’ha de deixar un espai que no impedeixi la circulació de qualsevol vehicle d'urgències i dels veïns de la zona.


	Expedient 43/2019. INS Francesc Ribalta - alumnes de 4t d'ESO – ocupació via pública

	Favorable
	Tipus de votació: unanimitat

	Vista la sol·licitud presentada i subscrita pel representant dels alumnes de 4t d'ESO de l'INS Francesc Ribalta, en què demana autorització per poder instal·lar una parada de productes naturals el dia 28 de desembre, de les 9.00 a les 14.30 hores, davant de l'Ajuntament, per recollir diners pel viatge de fi de curs a Itàlia;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 18/2019. Protocol d’actuació per a emergències en àrees de pública concurrència. Cavalcada de Reis 2019

	Favorable
	Tipus de votació: unanimitat

	Atès que el dia 5 de gener de 2019 es farà a Solsona la Cavalcada de Reis;
Atès que s’ha redactat el “Protocol d’actuació per a emergències en àrees de pública concurrència. Cavalcada de Reis 2019” per preveure la resposta a les possibles incidències que es puguin produir en els actes que es facin a la via pública;
A proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el “Protocol d’actuació per a emergències en àrees de pública concurrència. Cavalcada de Reis 2019”.


	Expedient 18/2019. Ban. Cavalcada de Reis 2019

	Favorable
	Tipus de votació: unanimitat

	L’alcalde informa del ban que es repartirà amb motiu de la cavalcada de Reis del dia 5 de gener de 2019 i que és el següent:
Ban. Amb motiu de la Cavalcada de Reis que se celebrarà el proper dia 5 de gener, i per tal que es pugui fer amb seguretat i per evitar qualsevol tipus de risc, l’Ajuntament de Solsona demana als pares i mares que tinguin cura dels seus infants i vetllin per tal que no s’apropin excessivament als vehicles de la comitiva. Solsona, gener de 2019.


HISENDA
	Expedient 985/2018. 1a i única certificació – obres de conservació del dipòsit núm. 2 de Rotgers

	Favorable
	Tipus de votació: unanimitat

	Presentada la certificació núm. 1 i única de les obres de conservació del dipòsit núm. 2 de Rotgers i informada pel tècnic municipal i la interventora actal.,
La Junta de Govern Local, en virtut de les facultats que té delegades per decret de l'alcaldia 125/2015, de 10 de juliol, i per unanimitat dels assistents, acorda:
1. Aprovar la certificació núm. 1 i única de les obres de conservació del dipòsit núm. 2 de Rotgers, que ascendeix a la quantitat de trenta-un mil sis-cents cinquanta-vuit euros amb noranta-vuit cèntims (31.658,98 €).
2. Condicionar el pagament d'aquesta certificació a l'aportació de la documentació que s'especifica tot seguit, referent al contractista i, si és el cas, al/s subcontractista/es (no serà necessari si s'ha aportat en els darrers 6 mesos):
- Relació dels treballadors adscrits a l'execució del contracte amb la justificació què estan al corrent del cobrament salarial.
- Còpia dels TC1 i TC2.
- Certificat d'estar al corrent de les obligacions amb la Seguretat Social.
- Certificat d'estar al corrent de les obligacions tributàries.
3. Comunicar aquest acord a l'interessat.


 
PROMOCIÓ ECONÒMICA
	Expedient 47/2019. Cens de polígons d'activitat econòmica de Catalunya

	Favorable
	Tipus de votació: unanimitat

	Lluís Xavier Villaró, regidor delegat de Promoció econòmica, dona compte de l'escrit tramés per Maria Matilde Villarroya i Martínez, directora general d'Indústria del Departament d'Empresa i Coneixement, en relació a l'actualització del cens de polígons d'activitat econòmica de Catalunya realitzat en el marc del Pacte Nacional per a la Indústria i en el que hem col·laborat per a la recollida i introducció d'informació dels polígons de Solsona. 


SALUT
	Expedient 48/2019. Nota informativa – prevenció de la malaltia de la Pesta Porcina Africana (PPA)

	Favorable
	Tipus de votació: unanimitat

	L'alcalde dona compte de la nota informativa tramesa per Elisenda Guillaumes Cullell, directora general d'Agricultura i Ramaderia, en relació a la petició de col·laboració dels ajuntaments de Catalunya per a la prevenció de la malaltia de la Pesta Porcina Africana (PPA).


	B) ACTIVITAT DE CONTROL 


	Sessió de la Junta de Govern Local

	Vist que el dilluns dia 31 de desembre de 2018 es celebra la Nit de Cap d’Any,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda fixar la pròxima reunió de la Junta de Govern Local per al dilluns 7 de gener de 2019, a les 19.00 hores.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

